Správa zo zahraničnej pracovnej cesty
1.	Účastníci ZPC
Meno a priezvisko: 			Ing. Tomáš Pagáč 		
Názov pracoviska: 	ADA SR, Hanulova 5/C, 841 01 Bratislava
Pracovné zaradenie: 			odborný pracovník pre TUE
Znalosť jazykov: 			anglicky, francúzsky

Meno a priezvisko: 			MUDr. Ľubomír Gulán		
Názov pracoviska: 	ADA SR, Hanulova 5/C, 841 01 Bratislava
Pracovné zaradenie: 			odborný pracovník pre vzdelávanie
Znalosť jazykov: 			anglicky, rusky, nemecky
2.	Zahraničná pracovná cesta
Štát:					Veľká Británia.
Mesto:					Newmarket, Londýn. 
Dátum:				15.-18. 11. 2016
Prijímajúca organizácia:	iNADO.
Účel cesty:	Účasť na konferencii Biologický pas športovca (iNADO); účasť na stretnutí Monitorovacej skupiny Advisory Group on Science (T-DO SCI). 
Spôsob financovania:	ZPC bola financovaná z rozpočtu Antidopingovej agentúry SR.
3.	Rámcový program pobytu
Dátum/čas:	16. november 2016: 08:30-17:30 iNADO ABP Conference, Newmarket.
17. november 2016: 09:00-12:30 iNADO ABP Conference, Newmarket.
17. november 2016: 13:30-17:30 Advisory Group on Science (T-DO SCI), Newmarket.
18. november 2016: 11:00-13:00 Pracovné stretnutie so zástupcom antidopingovej agentúry Rumunsko, Londýn. 
18. November 2016: 14:00-16:00 Vedecké múzeum v Londýne.
Navštívená organizácia:	iNADO. 
Kontaktovaní partneri: 	Joseph de Pencier, Jorge Leyva a Mathias Merschhemke (iNADO); Alexandru Butoi (NADO Rumunsko) a ostatní zástupcovia národných antidopingových organizácií, medzinárodných športových federácií.

Kontaktné adresy:			adresár/podľa organizácie (nezverejňujeme).
4.	Stručný priebeh rokovaní

1.	iNADO ABP Conference 

V priebehu konferencie týkajúcej sa témy biologického pasu športovca boli odprezentované nasledujúce body: 
•	11 WADA akreditovaných laboratórií ponúka možnosť využiť APMU.
•	Väčšina IF využíva APMU v rámci laboratórií.
•	24 NADOs má zriadenú svoju APMU. 
•	Dôležitá úloha stratégie testovania. 
•	Každý test moču vložený do ADAMSu sa automaticky stáva súčasťou už založeného steroidného pasu.
•	So zavedením ABP súvisí dlhodobé uskladnenie vzoriek – výber, kto, kde a na ako dlho.
•	Stratégia vyhodnocovania atypických a nepriaznivých analytických nálezov v biologickom pase športovcov – nutnosť zriadenia APMU a vyjaderenia minimálne 3 nezávislých expertov. 
•	Rok 2018 – povinnosť implementácia ABP.
•	Možnosti využitia APMU v rámci laboratórií, spolupráca s väčšími NADO, medzinárodnými federáciami. 
•	Stratégia prípravy podkladov pre odvolacie konanie na medzinárodnom športovom súde – nutnosť kompletnej dokumentácie, vrátane všetkých formulárov dopingovej kontroly. 
 
2.	Advisory Group on Science (T-DO SCI)
 
Prehodnotenie odpovedí a prijatia návrhov ohľadom Zoznamu zakázaných látok (ZZL) 2017. Otvorená diskusia – prípad meldónium. Prednesenie návrhov pre nový ZZL 2018. Účastníci boli vyzvaní poslať svoje návrhy pred zasadnutím expertnej skupiny WADA. 

3.	Pracovné stretnutie so zástupcom NADO Rumunsko

Pracovné stretnutie so zástupcom NADO Rumunsko, p. A. Butoi sa uskutočnilo v Londýne. Cieľom bolo prediskutovať možnosti spolupráce medzi ADA SR a rumunskou antidopingovou agentúrou. 
Diskusia o rôznych alternatívach pri udeľovaní terapeutických výnimiek (TUE) z pohľadu národných a medzinárodných TUE a spolupráce pri schvaľovaní národných TUE medzinárodnými federáciami a organizátormi významných podujatí. 

4.	Návšteva vedeckého múzea Londýn

Prehliadka expozície ,,Who Am I?” v Science Museum v Londýne. Boli sme oboznámení o možnostiach transkripcie ľudských génov a problematike zmeny rodovej identity. Jedným zo spúšťačovej takejto špecifickej transkripcie môže byť užívanie zakázaných látok v športe, konkrétne génového dopingu, ako aj anabolických steroidov. 
		
5.	Odporúčané závery

•	Nutnosť zavedenia programu pre biologický pas športovca (steroidný a hematologický modul). Od roku 2018 je vysoko pravdepodobné, že tento program bude povinný pre všetky národné antidopingové organizácie. 
•	Zriadenie APMU – komisia pre vyhodnocovanie biologických pasov, nutnosť troch nezávislých expertov na posudzovanie steroidných a hematologických parametrov.
•	Možnosť oslovenia akreditovaného laboratória ohľadom využitia ich služieb pri manažmente a vyhodnocovaní biologických pasov. 
•	Dôležitosť implementácie cieleného a inteligentného testovania športovcov, zaradenie sledovania výkonnosti športovca ako jedného z parametrov rizika dopingu. 
6.	Prehľad prinesenej dokumentácie a miesto jej uloženia

Prezentácie budú zverejnené na internetovej stránke iNADO. 
7.	Osobitne vyhodnotený očakávaný prínos ZPC
 
Prvá časť pracovnej cesty sa týkala účasti na konferencii, ktorého ústrednou témou bolo zavedenie biologického pasu športovca. Prezentácie jednotlivých národných antidopingových agentúr poskytli prehľad o rôznych možnostiach realizácie tohto programu. 
Druhým cieľom pracovnej cesty bolo zúčastniť sa zasadnutia pracovnej skupiny pre vedu, kde sa prehodnocovali pripomienky k súčasnému Zoznamu zakázaných látok 2017, a zároveň participovať na tvorbe pripomienok k novému Zoznamu zakázaných látok pre rok 2018.
Stretnutie so zástupcom rumunskej antidopingovej agentúry prinieslo očakávané nastavenie komunikácie medzi agentúrami. Výmena skúseností a informácií je základným princípom rozvoja spolupráce a boja proti dopingu. 
Účasť na prehliadke v Science Museum priniesla nové poznatky v oblasti génového dopingu a dôsledkov užívania anabolických steroidov. 
8.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 

Súhlasím so zverejnením správy na internete.

Dátum:					18. 11. 2016

Správu vypracovali: 				Ing. Tomáš Pagáč      MUDr. Ľubomír Gulán

Správu schválil: 				Mgr. Žaneta Csáderová, PhD.
						riaditeľka ADA SR